**Ministru kabineta noteikumu projekta „Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izglītības un zinātnes ministrija sadarbībā ar Izglītības kvalitātes valsts dienestu (turpmāk – kvalitātes dienests) ir sagatavojusi Ministru kabineta noteikumu projektu „Grozījumi Ministru kabineta 2010.gada 17.augusta noteikumos Nr.788 „Valsts izglītības informācijas sistēmas saturs, uzturēšanas un aktualizācijas kārtība”” (turpmāk – noteikumu projekts):  1) saskaņā ar Izglītības likuma 14.panta 27. un 30.punktā noteikto deleģējumu, kas paredz Ministru kabinetam noteikt Valsts izglītības informācijas sistēmas (turpmāk – VIIS) saturu un uzturēšanas un aktualizācijas kārtību, institūciju, kas kārto pedagogu un izglītības programmu reģistrus, kā arī kārtību, kādā tie tiek vesti un uzturēti;  2) lai nodrošinātu 10.1.*ex-ante* nosacījuma izpildi atbilstoši *Partnerības līgumā Eiropas Savienības investīciju fondu 2014.–2020.gada plānošanas periodam* noteiktajam un uzsāktu 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanu atbilstoši Ministru kabinetā apstiprinātajam laika grafikam (2016.gada 22.marta protokols Nr.14, 34.§ un 37.§), kā arī atbilstoši š.g. 15.marta sanāksmē ar Eiropas Komisiju panāktajai vienošanās un atbilstoši *konceptuālajam ziņojumam „Par politikas alternatīvu veidošanu priekšlaicīgas mācību pārtraukšanas problēmas risināšanai, lai nodrošinātu 8.3.4.specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” ieviešanu”* (atbalstīts ar Ministru kabineta 2016. gada 5. maija rīkojumu Nr.286 (prot. Nr.21 34.§)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Lai novērtētu situāciju par izglītības iestādes apmeklēšanu, kā arī ilgstošiem neattaisnotiem izglītības iestādes kavējumiem un mazinātu priekšlaicīgas mācību pārtraukšanas (turpmāk – PMP) riskus, ir sistemātiski, ilgstoši un nepārtraukti metodiski pamatoti jāapkopo informācija. Tādēļ jāizveido un jāievieš attiecīga monitoringa sistēma, kas balstās uz informācijas par izglītojamo ilgstoši neattaisnotu mācību kavējumu analīzi, kā arī uz informācijas par obligātā izglītības vecuma (no pieciem līdz 18 gadiem) bērniem, kuri nav reģistrēti nevienā izglītības iestādē, analīzi.  Ievērojot minēto, ir nepieciešami šādi pasākumi priekšlaicīgas mācību pārtraukšanas problēmas risināšanai:  - izglītības iestādes ilgstoši neattaisnoto mācību kavējumu (t.sk. par tiem pilngadīgiem izglītojamiem, kas apgūst vispārējo vai profesionālo izglītību pamata un vidējā izglītības pakāpē, kā arī par izglītojamiem, kas iegūst izglītību pamata un vidējā izglītības pakāpē tālmācības formā, izņemot profesionālās tālākizglītības, profesionālās pilnveides izglītības un profesionālās ievirzes izglītības programmas) uzskaite, tādējādi nodrošinot monitoringu arī par pilngadīgu izglītojamo (piemēram, 11. – 12.klašu skolēni) neattaisnotiem kavējumiem un personām, kas izglītību iegūst tālmācības formā, kur ir savādāks izglītības process un kārtība, proti, neietver mācības klātienē, bet gan tiešsaistes režīmā, precīzi nav noteikts apmeklējuma laiks un intensitāte, kā arī ir mazākas iespējas komunicēt ar pedagogu, kas attiecīgi var paaugstināt PMP risku un mazināt mācīšanās efektivitāti;  - attiecīgajās izglītības iestādēs, proti, kas īsteno pirmsskolas izglītības, vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas), nereģistrēto bērnu nepārtraukts un visaptverošs monitorings pašvaldību un valsts līmenī, informācijas ieguvei, pārbaudei, sadarbības ar atbildīgajām iestādēm aktivizēšanai un obligātās izglītības ieguves uzsākšanas koordinācijai.  Ministru kabineta 2010.gada 17.augusta noteikumi Nr. 788 „Valsts izglītības informācijas sistēmas saturs, uzturēšanas un aktualizācijas kārtība” (turpmāk – noteikumi Nr.788), kas nosaka VIIS saturu, uzturēšanas un aktualizācijas kārtību, šobrīd neparedz ievadīt izglītības iestādēm informāciju par izglītojamo ilgstoši neattaisnotiem mācību kavējumiem atbilstoši Ministru kabineta 2011.gada 1.februāra noteikumos Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” (turpmāk – noteikumi Nr.89) noteiktajam. Ilgstošs neattaisnots izglītojamā mācību kavējums nozīmē, ka izglītības iestādei nav informācijas par izglītojamā neierašanās iemeslu vai šis iemesls nav uzskatāms par attaisnojošu, sasniedzot noteikumos Nr.89 minēto apjomu (noteikumu Nr.89 7.punkts).  Vienlaikus noteikumi Nr.788 šobrīd neparedz izglītības iestādēm ievadīt ziņas par izglītojamā mācību statusu, kas norāda uz izglītojamā piederību izglītības iestādei (eksternis, mācās ārzemēs, mācās uz laiku, mājas apmācība, mājmācība, neapmeklē uz laiku, devies līdzi vecākiem, kas nosūtīti diplomātiskajā dienestā), kā arī atskaitīšanas no izglītības iestādes iemeslu (beidzis, izstājies, miris/bezvēsts prombūtnē, cits iemesls izglītojamā atskaitīšanai). Atbilstoši Ministru kabineta 2009.gada 4.augusta noteikumos Nr.871 “Obligāto izglītības vecumu sasniegušo bērnu uzskaites kārtība” un Ministru kabineta 2015.gada 13.oktobra noteikumos Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” noteiktajam izglītības iestādēm šī informācija par izglītojamajiem (to piederību izglītības iestādei, mācību statusu) ir jāapkopo. Noteikumu projekts būtībā atvieglo šī pienākuma izpildi.  Atbilstoši Ministru kabineta 2015.gada 13.oktobra noteikumu Nr.591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 55.1. un 55.2.apakšpunktā noteiktajam izglītojamo neatskaita no izglītības iestādes, pamatojoties uz vecāku vai pilngadību sasniegušā izglītojamā iesniegumu, ja:  - viņš plāno mācīties citā valstī ne ilgāk par vienu mācību gadu;  - viņš devies līdzi kādam no vecākiem, kas nosūtīts diplomātiskajā dienestā uz laiku līdz četriem gadiem.  Tātad izglītojamie, kas mācās citā valstī (ne ilgāk par vienu mācību gadu) vai izglītojamie, kas devušies līdzi kādam no vecākiem, kas nosūtīts diplomātiskajā dienestā (uz laiku līdz četriem gadiem) konkrētā periodā ir piederīgi izglītības iestādei, līdz ar to viņi ir piederīgi “izglītojamā mācību statusam” konkrētajā izglītības iestādē.  Personu loks, uz kurām attiecas noteikumu projekts, nepaplašinās, jo personas, par kurām informācija tiek vadīta, noteiktas noteikumos Nr.89. Ar noteikumu projektu palielinās informācijas apmaiņas operativitāte, kādā apkopo informāciju par izglītojamo mācību statusu, mācību kavējumiem. Informācijas pieejamība tiek nodrošināta atbilstoši iestāžu normatīvajos aktos noteiktajai kompetencei un tās apjoms un aprite nemainās. Līdz šim šī apmaiņa notika rakstveida procesā.  Saskaņā ar noteikumu Nr.89 6. un 7.punktā noteikto, kā arī saskaņā ar Ministru kabineta 2005.gada 18.oktobra noteikumos Nr.779 “Noteikumi par vispārējās izglītības iestāžu pedagoģiskā procesa organizēšanai nepieciešamo obligāto dokumentāciju” un Ministru kabineta 2007.gada 6.marta noteikumos Nr.165 “Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju” noteikto izglītības iestādēm jau šobrīd ir pienākums kārtot klases žurnālus (vispārējās izglītības iestādēm) un grupas mācību nodarbību uzskaites žurnālus (profesionālās izglītības iestādēm), kur ieraksta ziņas par izglītojamā mācību kavējumiem. Tas ir viens no pedagoga pienākumiem, kuru valsts finansē. Izglītojamo mācību kavējumu ievade VIIS nodrošinās operatīvu informācijas apmaiņu ar pašvaldībām, ļaujot paātrināt koordinēto rīcību kavējumu novēršanai, tādējādi mazinot administratīvo slogu.  Līdz ar to noteikumu projekts paredz, ka par izglītojamo VIIS iekļauj šādu informāciju: ilgstoši neattaisnoti kavējumi (kavējumu ilgums, to iemesli un rīcība to novēršanai, t.i., kādas darbības izglītības iestāde ir veikusi kavējumu novēršanai), ziņas par izglītojamā mācību statusu (eksternis, mācās ārzemēs, mācās uz laiku, mājas apmācība, mājmācība, neapmeklē uz laiku, devies līdzi vecākiem, kas nosūtīti diplomātiskajā dienestā), kā arī atskaitīšanas no izglītības iestādes iemeslu (beidzis, izstājies, miris/bezvēsts prombūtnē, cits iemesls izglītojamā atskaitīšanai).  Vienlaikus noteikumu projekts paredz, ka līdz attiecīgās sistēmas funkcionalitātes nodrošināšanai (ne vēlāk kā līdz 2016.gada 31.decembrim) izglītības iestādes neievada rīcību izglītojamo neattaisnoto kavējumu novēršanai.  2. Noteikumu projekts precizē atbilstoši reālajai situācijai noteikumu Nr.788 17.punktu, kas paredz pienākumu izglītības iestādēm ievadīt un aktualizēt informāciju par izglītojamiem un pedagogiem, par izglītību apliecinošiem dokumentiem un izglītības programmu īstenošanas plāniem, tādējādi nodrošinot izglītības pēctecības, kvalitātes un uzraudzības iespējas.  Noteikumu projekts paredz pienākumu aktualizēt attiecīgu informāciju izglītības iestādēm, kas īsteno izglītības programmas pirmsskolas, pamatizglītības un vidējās izglītības pakāpē, kā arī interešu izglītības programmas. Ar izglītības iestādēm, kas īsteno izglītības programmas pamatizglītības un vidējās izglītības pakāpē saprotamas gan vispārējās izglītības programmas, gan profesionālās izglītības programmas (t.sk. profesionālās tālākizglītības, profesionālās pilnveides izglītības un profesionālās ievirzes izglītības programmas) atbilstoši Ministru kabineta 2008.gada 2.decembra noteikumos Nr.990 “Noteikumi par Latvijas izglītības klasifikāciju” noteiktajai izglītības klasifikācijai.  Ievērojot izglītības programmu īstenošanas plānu specifiku un mainību, noteikumu projekts paredz, ka izglītības iestādes, kas īsteno profesionālās izglītības programmas pamatizglītības un vidējās izglītības pakāpē (izņemot profesionālās pilnveides izglītības programmas), informāciju par izglītības programmu īstenošanas plāniem pievieno sistēmā kā atsevišķu dokumenta datni. Vienlaikus noteikumu projekts paredz, ka līdz attiecīgās sistēmas funkcionalitātes nodrošināšanai profesionālās izglītības iestādes neievada informāciju par izglītības programmu īstenošanas plāniem.  3. Noteikumu projekts precizē noteikumos Nr.788 lietoto formulējumu – pieaugušo izglītības iestāde, aizstājot tā lietojumu ar formulējumu pieaugušo neformālās izglītības iestāde, ievērojot Izglītības likuma 46.pantā noteikto un izglītības iestāžu reģistru klasifikāciju.  4. Šobrīd noteikumu Nr.788 9.5.1 un 9.13. apakšpunktā ir noteikts, ka izglītības iestāde par nodarbināto pedagogu un tehnisko personālu VIIS iekļauj informāciju par to, vai norāde, vai informācija par personu pieejama Sodu reģistrā. Savukārt noteikumu Nr.788 10.punktā, kas nosaka informācijas apjomu, ko VIIS iekļauj par privātpraksē strādājošo pedagogu, nav paredzēts, ka par privātpraksē strādājošajiem pedagogiem iekļautu šādu norādi vai informāciju no Sodu reģistra. Ņemot vērā minēto un lai nodrošinātu atbilstību Izglītības likuma 50.pantā noteiktajam, noteikumu projekts paredz, ka minēto informāciju VIIS iekļauj arī par privātpraksē strādājošo pedagogu. Saskaņā ar Izglītības likuma 1.panta 16.1 punktā noteikto pedagogs ir fiziskā persona, kurai ir šajā vai citā izglītību reglamentējošā likumā noteiktā izglītība un profesionālā kvalifikācija un kura piedalās izglītības programmas īstenošanā izglītības iestādē vai sertificētā privātpraksē, līdz ar to Izglītības likuma 50.pantā noteiktie ierobežojumi attiecas arī uz privātpraksē strādājošo pedagogu. Vienlaikus noteikumu projekts paredz par privātpraksē strādājošo pedagogu VIIS iekļauj arī kontaktinformāciju (tālrunis, e-pasts), tādējādi nodrošinot pedagoga sasniedzamību un informācijas apmaiņu.  5. Noteikumu Nr.788 un līdz ar to arī noteikumu projekta mērķis un būtība nav saistīta ar pieejas tiesību piešķiršanu VIIS privātām juridiskām vai fiziskām personām, kuru funkcijās ārējie normatīvie akti neparedz attiecīgu valsts uzdevumu veikšanu. Normatīvajos aktos noteiktā publiskā informācija ir pieejama VIIS interneta vietnē bez nepieciešamības iegūt VIIS lietotāja tiesības, bet pārējā informācija, kas aizsargāta atbilstoši Personu datu aizsardzības likuma nosacījumiem, ir pieejama tikai reģistrētiem lietotājiem, ņemot vērā tiem normatīvajos aktos noteiktās funkcijas un nepieciešamās informācijas apjomu. Lai piešķirtu piekļuves tiesības VIIS slēgtajai daļai, juridiskajai vai fiziskajai personai ir nepieciešams normatīvajā regulējumā balstīts pamatojums par to, kādu funkciju veikšanai tā nepieciešama.  VIIS saskaņā ar noteikumos Nr.788 noteikto ir iekļauts plašs informācijas apjoms par izglītojamiem, pedagogiem, kas ir fiziskās personas, un fizisko personu datu nodošana un piekļuve tiem ir stingri nošķirama no, piemēram Izglītības iestāžu reģistra datiem, kas saskaņā ar Izglītības likuma 24.panta sestajā daļā noteikto ir publiski pieejama. Līdz ar to tikai uz likuma pamata var tikt nodota fizisko personu informācija kādai citai iestādei vai personai.  Latvijas Pašvaldību savienība (turpmāk – LPS) ir biedrība, kas uz brīvprātības principiem apvieno Latvijas Republikas novadu un republikas pilsētu pašvaldības, turklāt ne visas. LPS kā biedrībai normatīvajos aktos nav noteiktas funkcijas izglītības jomā, kādas ir noteiktas pašvaldībām, kurām ir arī nodrošināta piekļuve VIIS.  Šobrīd Vides aizsardzības un reģionālās attīstības ministrija izstrādā grozījumus likumā “Par pašvaldībām” (VSS-542, Valsts sekretāru sanāksmes 2016.gada 9.jūnija prot. Nr.23, 30.§), lai pašvaldību biedrībām būtu tiesības saņemt anonimizētas datu kopas, kas izmantojamas sociāli ekonomisko rādītāju aprēķināšanai, vietējās politikas veidošanas lēmumu sagatavošanai un politikas ietekmes novērtēšanai, kas nepieciešamas šā likuma 8., 10., 12., 14., 15. un 17.2 pantā noteikto funkciju izpildei. |
| 3. | Projekta izstrādē iesaistītās institūcijas | Izglītības un zinātnes ministrija, kvalitātes dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts, pašvaldību un citu personu dibinātās izglītības iestādes, izņemot pieaugušo neformālās izglītības iestādes un augstākās izglītības iestādes (apmēram 3000), kā arī potenciālie izglītības iestāžu dibinātāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta ietekme uz sabiedrību, tautsaimniecības attīstību un administratīvo slogu ir saistāma ar VIIS funkcionalitātes paplašināšanu, nodrošinot papildu iespējas PMP riska un neattaisnotu mācību kavējumu novēršanai, kā arī atvieglojot normatīvajos aktos, piemēram, likumā “Par pašvaldībām” un Ministru kabineta 2014.gada 25.marta noteikumos Nr.157 “Nepilngadīgo personu atbalsta informācijas sistēmas noteikumi” noteiktā izpildi.  Šobrīd noteikumu Nr.788 17.punkts vispārīgi nosaka izglītības iestādes, kas ievada attiecīgo informāciju Valsts izglītības informācijas sistēmā, proti, *vispārējās izglītības iestādes (tai skaitā pirmsskolas izglītības iestādes), profesionālās izglītības iestādes, interešu izglītības iestādes, profesionālās ievirzes izglītības iestādes (neatkarīgi no to juridiskā statusa) ievada un aktualizē informāciju par izglītojamiem un pedagogiem, par izglītību apliecinošiem dokumentiem un izglītības programmu īstenošanas plāniem*. Noteikumu projekts precizē, kādas konkrēti iestādes (kādas izglītības programmas īstenojot) vada informāciju par pedagogiem un izglītojamajiem, izglītības programmu īstenošanas plāniem atbilstoši reālajai situācijai. Līdz ar to noteikumu projekts pienākumus (administratīvo slogu) izglītības iestādēm principā nemaina. |
| 3. | Administratīvo izmaksu monetārs novērtējums | Nav aprēķināms pēc Ministru kabineta 2009.gada 15.decembra instrukcijā Nr.19 „Tiesību akta projekta sākotnējās ietekmes izvērtēšanas kārtība” 25.punktā noteiktās metodikas, jo informācijas ievades un atjaunošanas regularitāte un apjoms ir dažādi atkarībā no izglītojamo skaita, kavējumu regularitātes, izglītības iestādes neapmeklēšanas cēloņiem u.tml. Turklāt noteikumu projekts pienākumus (administratīvo slogu) izglītības iestādēm principā nemaina. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
|  | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***0*** | ***0*** | ***0*** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta izpilde notiks Izglītības un zinātnes ministrijas valsts budžeta programmā 07.00.00 „Informācijas tehnoloģiju attīstība un uzturēšana izglītībā, Microsoft līguma un projektu nodrošināšana” piešķirto līdzekļu ietvaros, kā arī budžeta programmas „Padotības iestādes un to pasākumi 42.00.00” apakšprogrammā 42.01.00 „Iestāžu darbības nodrošināšana” piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| **IV. Tiesību akta projekta ietekme uz**  **spēkā esošo tiesību normu sistēmu** | | |
| 1. | Nepieciešamie saistītie tiesību akta projekti | Papildus ir izdarāmi grozījumi Ministru kabineta 2011.gada 1.februāra noteikumos Nr.89 „Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” (VSS-655, Valsts sekretāru sanāksmes 2016.gada 7.jūlija prot. Nr.26, 13.§) ar mērķi mazināt PMP risku, nodrošinot visaptverošu un regulāru informācijas apmaiņu izglītības iestādes, pašvaldības un valsts līmenī par izglītojamo kavējumiem. Līdz ar to paredzēts izstrādāt normatīvo regulējumu:  - nodrošinot visu obligāto izglītības vecumu sasniegušo bērnu uzskaiti (no pieciem līdz 18 gadiem);  - paredzot izglītības iestādēm nekavējoties ievadīt informāciju par izglītojamā (t.sk. izglītojamā, kas iegūst izglītību tālmācības formā, kā arī tiem pilngadīgiem izglītojamiem, kas apgūst vispārējās izglītības un profesionālās izglītības programmas (izņemot profesionālās tālākizglītības, profesionālās pilnveides izglītības un profesionālās ievirzes izglītības programmas)) kavējumiem, to iemesliem, kā arī rīcību to novēršanai VIIS.  - paredzot, ka pašvaldībām regulāri ir jāiesaistās izglītojamo izglītības iestādes neapmeklēšanas (kavējumu) cēloņu noskaidrošanā un to novēršanas koordinēšanā. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē [www.ikvd.gov.lv](http://www.ikvd.gov.lv). |
| 2. | Sabiedrības līdzdalība projekta izstrādē | Sabiedrības iesaiste nodrošināta, informējot par noteikumu projektu un šobrīd aktuālo mērķi mazināt PMP risku, kas ietver nepieciešamību nodrošināt visaptverošu un regulāru informācijas apmaiņu izglītības iestādes, pašvaldības un valsts līmenī:  - par visiem obligāto izglītības vecumu sasniegušajiem bērniem, kas neapmeklē izglītības iestādi (nav reģistrēti izglītības iestāžu sarakstos);  - izglītojamo kavējumiem.  Noteikumu projekts kvalitātes dienesta tīmekļa vietnē [www.ikvd.gov.lv](http://www.ikvd.gov.lv) publicēts 2016.gada 3.jūnijā. |
| 3. | Sabiedrības līdzdalības rezultāti | Par kvalitātes dienesta tīmekļa vietnē ievietoto noteikumu projektu sabiedrības viedokļi nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, kvalitātes dienests, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Lai nodrošinātu noteikumu projekta izpildi, nepieciešamas papildu tehniskas izmaiņas VIIS. Noteikumu projekts paredz, ka līdz attiecīgās sistēmas funkcionalitātes nodrošināšanai izglītības iestādes neievada rīcību izglītojamo neattaisnoto kavējumu novēršanai, kā arī profesionālās izglītības iestādes informāciju par izglītības programmu īstenošanas plāniem.  Noteikumu projekta izpilde notiks esošo resursu ietvaros, nepalielinot nodarbināto skaitu.  Jaunu institūciju izveide, esošu institūciju likvidācija vai reorganizācija nav nepieciešama. |
| 3. | Cita informācija | Nav. |

*Anotācijas V sadaļa – noteikumu projekts šo jomu neskar.*

Izglītības un zinātnes ministrs K.Šadurskis

Vīza:

Valsts sekretāre L.Lejiņa

16.08.2016 13:08

2690

I.J.Mihailovs

67507833; [Janis.Mihailovs@ikvd.gov.lv](mailto:Janis.Mihailovs@ikvd.gov.lv)

A.Lasmane

67367202; [Agnese.Lasmane@ikvd.gov.lv](mailto:Agnese.Lasmane@ikvd.gov.lv)